# Francúzština

|  |
| --- |
| Francúzština (français) |
| Štáty | Francúzsko, Kanada, Belgicko, Švajčiarsko, Spojené štáty (Louisiana), Haiti, Maroko, Alžírsko, Konžská demokratická republika, Madagaskar, Guinea, Pobrežie Slonoviny, Kamerun, Burkina, Mali, Senegal, Rwanda, Burundi, Togo, Stredoafrická republika, Kongo, Gabon, Komory, Džibutsko, Maurícius, Seychely |
| Región | Afrika, Európa, Amerika |
| Počet hovoriacich | 77 miliónov (128 miliónov ako druhý jazyk) |
| Poradie | 11 |
| Klasifikácia | Indoeurópske jazyky
* Italické jazyky
	+ Románske jazyky
		- Galsko-románske jazyky
			* **Francúzština**
 |
| Písmo | latinka |
| Postavenie |
| Úradný jazyk |  Belgicko,  Benin,  Burkina Faso,  Burundi,  Kamerun,  Kanada,  Stredoafrická republika,  Čad,  Komory,  Pobrežie Slonoviny,  Konžská demokratická republika,  Džibutsko,  Rovníková Guinea,  Francúzsko,  Gabon,  Guinea,  Haiti,  Luxembursko,  Madagaskar,  Mali,  Monako,  Niger,  Kongo,  Rwanda,  Senegal,  Seychely,  Švajčiarsko,  Togo,  Vanuatu  jeden zo 6 jazykov OSN |
| Regulátor | Académie française (Francúzska akadémia) |
| Jazykové kódy |
| ISO 639-1 | fr |
| ISO 639-2 | fre (B)/fra (T) |
| ISO 639-3 | fra |
| Wikipédia |
| Adresa | fr.wikipedia.org |
| Pomenovanie | Wikipédia, L'encyclopédie libre |
| Pozri aj: Jazyk – Zoznam jazykov |
|

|  |  |
| --- | --- |
|  |  Jazykový portál |

 |

|  |
| --- |
| Základné frázy jazyka *Francúzština* |
| Áno | Oui |
| Nie | Non |
| Možno | Peut-être |
| Ahoj | Salut |
| Dovidenia | Au revoir |
| Ďakujem | Merci |
| Prepáčte | Excusez-moi |
| Hovoríš po francúzsky? | Parles-tu français? alebo (Est-ce que) Tu parles français? |
| Ľúbim Ťa | Je t'aime |
| Všeobecná deklarácia ľudských práv |
| „*Tous les êtres humains naissent libres et égaux en dignité et en droits. Ils sont doués de raison et de conscience et doivent agir les uns envers les autres dans un esprit de fraternité.*“ |

Rozšírenie francúzštiny vo svete:     hlavný jazyk
     úradný jazyk
     druhý jazyk
     menšinový jazyk
**Francúzština** je románsky jazyk, ktorým sa hovorí najmä vo Francúzsku, Belgicku, Švajčiarsku, Kanade, Luxembursku a v niekoľkých krajinách v Afrike.

## Pôvod

Prvopočiatky vývoja francúzštiny ako románskeho jazyka sú spájané s postupným prenikaním rímskeho vojvodcu Iulia Caesara do Galie v rokoch 58 pred n.l. až 52 pred n.l. Rimania so sebou priniesli svoj talent pre správu územia a ako víťazi sa ujali administratívy v krajine. Úradným jazykom sa stala latinčina (najmä vo forme hovorenej *vulgárnej latinčiny*). Pôvodné keltské obyvateľstvo sa snažilo jazyk svojich dobyvateľov naučiť, pretože im umožňoval dostať sa na dobre platené a rešpektované pozície úradníkov a takisto získať status rímskeho občana.

Pôvodný keltský jazyk Galov prežíval aj naďalej, a to prevažne v hovorenej podobe na vidieku, ale aj v mestských domácnostiach.

Tento proces, ktorý sa označuje ako romanizácia, prebiehal od juhu krajiny a rozdiely v nárečiach možno pozorovať ešte dnes. Tzv. **provensalčina**, nárečie kraja Provence, je svojou výslovnosťou veľmi podobné taliančine.

## Obdobie Germánov

Germáni prenikali na galské územia v neskorom staroveku. Vulgárna latinčina sa postupne vytráca a prežíva iba vo forme latinčiny klasickej, ktorá sa stala od roku 313 vyhlásením Milánskeho ediktu jediným jazykom bohoslužieb.

Krajina je relatívne roztrieštená a vyvíjali sa miestne nárečia (*patois*), z ktorých najvýznamnejšie je nárečie Île-de-France. Postupne sa utvárajú tri hlavné jazykové oblasti:

* **Nárečie severu krajiny – la langue d'oi"l**, označované podľa toho, že *áno* (*oui*) sa v tomto nárečí vyslovuje ako *oi"l*.
* **Nárečie juhu krajiny – la langue d'oc**, označované podľa toho, že *áno* (*oui*) sa v tomto nárečí vyslovuje ako *oc*. Nepatrí vlastne do francúzštiny, jazykoveda ho považuje za samostatný románsky jazyk, okcitánčinu.
* **Nárečie frankoprovensálske – les patois francoprovençals**, vo východnej oblasti, v okolí miest Lyon, Ženeva a Grenoble.

**Vplyv germánskych jazykov na francúzštinu Vznik tzv. **h aspiré** (nemé h), ktoré má vplyv na viazanie slov. Zatiaľ čo v germánskych jazykoch sa hláska 'h' vyslovuje, vo francúzštine to tak nie je.
* Vzniká charakteristický prízvuk francúzštiny (*accent pointu*), väčšinou na koncovej slabike slova. Pretože v germánskych jazykoch je prízvuk na prvej slabike, došlo k redukcii výslovnosti koncových slabík v pôvodných latinských slovách.
* V románskych jazykoch je prídavné meno umiestené väčšinou za podstatným menom. Vďaka vplyvu germánskych jazykov možno niektoré krátke prídavné mená vo francúzštine nájsť pred podstatným menom (napr. *un petit garçon*).

## Obdobie šírenia kresťanstva

V roku 496 si franský kráľ Chlodovik I. berie za manželku burgundskú kňažnú Klotildu a preberá aj jej katolícku vieru. Tak sa katolícke kresťanstvo stáva oficiálnym náboženstvom Franskej ríše. Znovu sa vracia vplyv latinčiny, ktorá sa vyvíja do rôznych nárečí.

## Francúzština vo svete

Z francúzštiny pochádza veľká časť medzinárodných slov – až 70 % slov v dnešnej angličtine má francúzsky (a sprostredkovane cez francúzštinu vlastne latinský) pôvod. Francúzština je medzinárodným diplomatickým jazykom, komunikačným jazykom EÚ, NATO, OSN a ďalších podobných organizácií, dnes je však vytlačovaná angličtinou, vďaka ktorej jej význam upadá (napriek snahe francúzskej vlády podporovať šírenie jazyka v zahraničí).

## Pozri aj

* Francúzske výrazy
* Francuzština.eu - francúzsky jazyk online - gramatika / online testy / maturitné témy / zaujímavosti

## Iné projekty

CommonsWikislovník* Commons ponúka multimediálne súbory na tému **Francúzština Wikislovník ponúka heslo **Francúzština**

|  |  |
| --- | --- |
|  | Jazykový portál Francúzsky portál Belgický portál |